b'\n_START_ARTICLE_\nTyrus Thomas\n_START_SECTION_\nSveu\xc4\x8dili\xc5\xa1te (LSU)\n_START_PARAGRAPH_\nThomas je zbog ozljede vrata propustio svoju cijelu prvu sveu\xc4\x8dili\xc5\xa1nu sezonu, te mu druga sezona (2005./06.) ra\xc4\x8dunala kao prva. Sezonu je zapo\xc4\x8deo kao igra\xc4\x8d sa klupe, ali je kasnije zaradio povjerenje trenera i postao starterom u svojoj mom\xc4\x8dadi. Tijekom sezone Thomas je pokazao atraktivnu igru, zakucavanja i blokade. U prosjeku je bilje\xc5\xbeio 12.3 poena, 9.2 skokova i 3.1 blokadu. Izabran je za najboljeg freshmana sezone 2005./06. u Jugoisto\xc4\x8dnoj konferenciji (SEC).\n_START_SECTION_\nNBA\n_START_PARAGRAPH_\nThomas je izabran kao 4. izbor NBA drafta 2006. od strane Portland Trail Blazersa. Na dan drafta zajedno je s Viktorom Hrjapom zamjenjen u Chicago Bullse za 2. izbor drafta LaMarcusa Aldridgea._NEWLINE_U svojoj rookie sezoni odigrao je 78 utakmica, a u prosjeku je postizao 5.2 poena (iz igre 47.5%, slob. bacanja 60.6%), 3.7 skokova, 1.06 blokada za 13.4 minute na parketu. U 10 utakmica zabio je 10 poena i zabilje\xc5\xbeio dva double-double u\xc4\x8dinka. 31. o\xc5\xbeujka 2007., Thomas je protiv Cleveland Cavaliersa zabio rekordnih 27 poena uz 8 skokova. Izabran je NBA-All-Star natjecanje u zakucavanju. Time je postao prvi Bulls nakon Scottija Pippena koji je 1990. nastupio na natjecanju u zakucavanju._NEWLINE_Kao igra\xc4\x8d druge godine, Thomas je odigrao 74 utakmice, od kojih je 27 zapo\xc4\x8deo u startnoj petorci. U prosjeku je postizao 6.8 poena (iz igre 42.3%, slob. bacanja 74.1%), 4.6 skokova, 1.2 asistencije za 18.0 minuta na parketu. U drugoj utakmici sezone protiv Philadelphia 76ersa zabilje\xc5\xbeio je 21 poen, 12 skokova i 3 blokade. Pred kraj sezone odigrao je nekoliko vrlo dobrih utakmica. Protiv Celticsa je postigao 24 poena, protiv Cleveland Cavaliersa zabilje\xc5\xbeio 20 poena, 14 skokova i 3 blokade, dok je u zadnjoj utakmici sezone protiv Toronto Raptorsa postigao 26 poena. 18. velja\xc4\x8de 2010. Thomas je mijenjan u Charlotte Bobcatse u zamjenu za Ronalda Murraya, Aciea Lawa i budu\xc4\x87i izbor prvog kruga na draftu.'